Podľa článku 2 bod 2) alinea 4, bod 3) alinea 3, článku 10 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV č. 14/15 a 10/17) a článku 16 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 – iné uznesenie, 37/16, 29/17, 24/19, 66/20 a 38/21) pokrajinský tajomník vzdelávania, predpisov, správy a národnostných menšín – národnostných spoločenstiev v y n á š a

PRAVIDLÁ O PRIDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV NA FINANCOVANIE A SPOLUFINANCOVANIE VYPRACOVANIA TECHNICKEJ DOKUMENTÁCIE PRE USTANOVIZNE ZÁKLADNÉHO A STREDNÉHO VZDELÁVANIA A VÝCHOVY NA ÚZEMÍ AUTONÓMNEJ POKRAJINY VOJVODINY

Článok 1

Tieto pravidlá upravujú spôsob, podmienky a kritériá prideľovania rozpočtových prostriedkov na financovanie a spolufinancovanie technickej dokumentácie pre potreby základných a stredných škôl na území Autonómnej pokrajiny Vojvodiny v súlade s rozpočtovými prostriedkami schválenými uznesením o rozpočte Autonómnej pokrajiny Vojvodiny v rámci osobitného oddielu Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej len: sekretariát).

Všetky pojmy použité v týchto pravidlách v mužskom gramatickom rode obsahujú mužský a ženský rod osoby, na ktorú sa vzťahujú.

Článok 2

Právo na pridelenie prostriedkov majú inštitúcie základného a stredného vzdelávania a výchovy a žiackeho štandardu na území AP Vojvodiny, ktorých zakladateľom je Srbská republika, autonómna pokrajina alebo jednotka lokálnej samosprávy (ďalej len: používatelia).

**Článok 3**

Na realizáciu aktivít vyčlenených je celkom **30 000 000,00 dinárov.**

Finančné prostriedky z odseku 1 tohto článku budú pridelené prostredníctvom súbehu zverejnenom v Úradnom vestníku Autonómnej pokrajiny Vojvodiny a na webovej stránke používateľov rozpočtových prostriedkov, a oznámenie o vyhlásení súbehu a adresa webovej stránky, kde je zverejnený súbeh, sa uverejní aspoň v jednom denníku, ktorý je distribuovaný pre celé územie Srbskej republiky.

 Súbeh alebo oznámenie o súbehu a adresa webovej stránky, na ktorej je zverejnený súbeh, sa môžu zverejniť aj v jazykoch národnostných menšín – národnostných spoločenstiev, ktoré sa oficiálne používajú v práci orgánov Autonómnej pokrajiny Vojvodiny.

 Súbeh je otvorený **od 29. 01. 2025 do 28. 02. 2025.**

Súbeh obsahuje údaje o názve aktu, na základe ktorého sa vypisuje súbeh, výšku celkových prostriedkov určených na pridelenie podľa súbehu, o tom, kto sa môže prihlásiť na súbeh a na aké účely, kritériá, podľa ktorých sa prihlášky na súbeh zoradia, spôsob a lehotu predkladania prihlášok na súbeh, ako aj inú dokumentáciu preukazujúcu splnenie požiadaviek a kritérií na prihlášku na súbeh.

Dokumentácia podaná na súbeh sa nevracia.

Článok 4

Prihláška na súbeh sa podáva na jednotnom formulári, ktorý je zverejnený na webovej stránke sekretariátu v lehote, ktorá nemôže byť kratšia ako 15 dní odo dňa zverejnenia súbehu.

Počet prihlášok, ktoré jeden podávateľ môže podať, nie je obmedzený, okrem prípadu, ak je v súbehu uvedené inak.

Dokumentáciu predloženú s prihláškou na súbeh predpíše pokrajinský sekretariát.

Sekretariát si vyhradzuje právo od podávateľa prihlášky podľa potreby žiadať dodatočnú dokumentáciu a informácie.

Článok 5

Pokrajinský tajomník príslušný pre úkony vzdelávania (ďalej len: pokrajinský tajomník) zriaďuje komisiu na vykonávanie súbehu na financovanie a spolufinancovanie technickej dokumentácie pre potreby základných a stredných škôl na území Autonómnej pokrajiny Vojvodiny (ďalej len: komisia).

Členovia komisie sú povinní podpísať vyhlásenie, že nemajú súkromný záujem v súvislosti s prácou a rozhodovaním komisie, resp. uskutočňovaním súbehu (vyhlásenie o nejestvovaní konfliktu záujmov).

 Konflikt záujmov nastáva, ak člen komisie alebo členovia jeho rodiny (manžel/manželka alebo nemanželský partner, dieťa alebo rodič) sú zamestnancami alebo členmi orgánu užívateľa, zúčastňujúceho sa súbehu alebo akejkoľvek inej právnickej osoby akýmkoľvek spôsobom prepojenej so žiadateľom prihlášky alebo vo vzťahu k žiadateľom prihlášky má akýkoľvek materiálny alebo nemateriálny záujem, ktorý je v rozpore s verejným záujmom, a to v prípadoch rodinných väzieb, ekonomických záujmov alebo iného spoločného záujmu.

Člen komisie podpíše vyhlásenie pred prvým úkonom súvisiacim so súbehom.

Pre prípad zistenia, že je v konflikte záujmov, člen komisie je povinný o tom ihneď upovedomiť iných členov komisie a byť vyňatý z ďalšej práce komisie. Sekretariát rozhoduje o riešení konfliktu záujmov v každom prípade samostatne a pri zistení konfliktu záujmov vymenuje do komisie nového člena ako náhradu.

 Komisia posudzuje predložené prihlášky na súbeh.

Komisia určuje splnenie predpísaných podmienok v súbehu.

Po preskúmaní predložených prihlášok komisia predloží odôvodnený návrh na pridelenie finančných prostriedkov a predloží ho pokrajinskému tajomníkovi.

Článok 6

 Po uplynutí lehoty na predkladanie prihlášok komisia začne posudzovať prihlášky.

Komisia rozhodnutím odmietne neúplné alebo nesprávne vyplnené žiadosti, t. j. prihlášky, v ktorých nie sú vyplnené všetky povinné polia (nepovinné polia sú uvedené v prihláške), ako aj prihlášky, ktoré nie sú podpísané a opečiatkované, ako aj nedoručené prihlášky.

Komisia rozhodnutím zamietne aj neprijateľné prihlášky, a to:

* prihlášky predložené neoprávnenými osobami a subjektmi, ktoré neboli plánované v súbehu;
* prihlášky, ktoré nesúvisia so súbehom plánovaným účelom z článku 1 týchto pravidiel;
* prihlášky užívateľov, ktorí v predchádzajúcom období neopodstatnili pridelené prostriedky z pokrajinského rozpočtu vo finančných a opisných správach.

 Žiadateľ má nárok podať odvolanie proti rozhodnutiu o odmietnutí prihlášky a to do ôsmych dní odo dňa doručenia rozhodnutia. O odvolaní, ktoré musí byť zdôvodnené, rozhodne sekretariát do 15 dní od jeho doručenia.

**Článok 7**

Kritériá posudzovania prihlášok sú:

|  |  |  |
| --- | --- | --- |
| PoradovéČíslo | Kritériá | Body |
| 1 | význam realizácie projektu, pokiaľ ide o bezpečnosť žiakov, učiteľov a zamestnancov, ktorí využívajú objekty  | 0 – 30 |
| 2 | význam realizácie projektu vo vzťahu ku zvyšovaniu kvality a modernizácii výkonu výchovno-vzdelávacej práce a podmienok pre pobyt žiakov a zamestnancov | 0 – 20 |
| 3 | dôležitosť realizácie projektu vo vzťahu k zlepšeniu energetickej hospodárnosti budov, teda k úspore paliva na vykurovanie objektov | 0 – 10 |
| 4 | finančná opodstatnenosť projektu | 0 – 10 |
| 5 | existencia iných zdrojov financovania – spolufinancovanie realizácie projektu | 0 – 10 |
| 6 | udržateľnosť – dlhodobý efekt zlepšenia podmienok využívania objektu po realizácii projektu  | 0 – 10 |
| 7 | aktivity, ktoré sú vykonávané na účely realizácie projektu | 0 – 5 |
| 8 | stupeň rozvoja jednotky lokálnej samosprávy, na území ktorej sa nachádza vzdelávacia ustanovizeň | 0 – 5 |

Článok 8

 V súlade s kritériami stanovenými v súbehu a pravidlách komisia zostaví poradovník žiadateľov s návrhom na rozdelenie finančných prostriedkov plánovaných pre súbeh.

Pokrajinský tajomník posúdi návrh komisie s poradovníkom a rozhodne o pridelení finančných prostriedkov používateľom rozhodnutím, a to do 30 dní odo dňa predloženia návrhu komisie na pridelenie finančných prostriedkov.

Rozhodnutie uvedené v odseku 1 tohto článku je konečné.

Rozhodnutie uvedené v odseku 1 tohto článku s tabuľkovým prehľadom obsahujúcim informácie o pridelení finančných prostriedkov sa uverejní na internetovej stránke pokrajinského sekretariátu.

Článok 9

Pokrajinský sekretariát preberá povinnosť prideľovať finančné prostriedky na základe zmluvy a v zmysle zákona, ktorým sa upravuje rozpočtový systém.

Článok 10

Používateľ je povinný použiť pridelené finančné prostriedky zákonným a účelovým spôsobom a nevyčerpané finančné prostriedky vrátiť do rozpočtu AP Vojvodiny.

Používateľ prostriedkov je povinný podať správu o používaní prostriedkov najneskôr v lehote 15 (pätnásť) dní po lehote určenej na realizáciu účelu, na aký sú prostriedky pridelené vrátane zodpovedajúcej dokumentácie, ktorú overili zodpovedné osoby.

Používateľ je povinný vrátiť prijaté prostriedky do rozpočtu AP Vojvodiny, ak sa zistí, že prostriedky nie sú použité na realizáciu účelu, na ktorý boli pridelené.

V prípade pochybností o tom, že pridelené finančné prostriedky neboli účelovo použité, pokrajinský sekretariát začne konanie pred príslušnou rozpočtovou inšpekciou, aby kontroloval účel a zákonné využitie finančných prostriedkov.

Článok 11

Dňom nadobudnutia účinnosti týchto pravidiel zaniká platnosť Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny (Úradný vestník APV č. 7/23), Pravidiel o zmenách a doplneniach Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny (Úradný vestník APV číslo 5/24), Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie modernizácie infraštruktúry predškolských zariadení na území AP Vojvodiny (Úradný vestník APV č. 7/23) a Pravidiel o doplnení Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie modernizácie infraštruktúry predškolských ustanovizní na území AP Vojvodiny (Úradný vestník APV č. 5/24).

Článok 12

Tieto pravidlá nadobúdajú účinnosť dňom uverejnenia v Úradnom vestníku Autonómnej pokrajiny Vojvodiny a uverejňujú sa aj na oficiálnej webovej stránke Pokrajinského sekretariátu vzdelávania, predpisov, správy a národnostných menšín – národnostných spoločenstiev.

Číslo: 000205912 2025 09427 004 001 000 001

Nový Sad 28. 1. 2025

 POKRAJINSKÝ TAJOMNÍK

 Róbert Ótott